五石散

五石散，又叫寒食散、寒石散，係中國古代一種礦石類中藥，主要喺魏晉南北朝到唐代流行。呢隻藥散用到邊啲礦石已經考據唔到，有講法係丹砂、雄黃、白礬、曾青、慈石，亦有講法係鐘乳、硫黃、白石英、紫石英、赤石，宜家知道最早嘅食者係曹魏尚書何晏。呢隻藥散有興奮作用，成身好㷫，但毒性都好高，長期食會食死人。

中藥